Pulezidenti w’ekibiina kya National Unity Platform – NUP Hon. Robert Kyagulanyi Ssentamu aka Bobi Wine avuddeyo nasaba Abaganda okukomya okweryamu enkwe era nawera nga bwatagenda kwetondera Pulezidenti Yoweri Kaguta Museveni.
Bobi Wine okwogera bino asinzidde ku Kyalo Jongoz Kaliisizo mu Disitulikiti y’e Kyotera mu kuziika Taata wa Munnakibiina kya NUP Ntege Kyuuma kya Yesu, omugenzi Godfrey Sserwanga Ssabagwiira.
Bobi Wine avumiridde eky’okuwamba Bannakibiina abamu nebatuuka nokuwanganguka nga badduka ekibambulira era nti y’ensonga lwaki Ntege tasobode kuziika kitaawe kuba yawanganguka.
Era azeemu okujjukiza Bannayuganda nti bo bennyini ng’abantu babulijjo bebalina okukyuusa Eggwanga lyabwe lifuuke ekifo ekyeyagaza buli omu.
lug_Latn lug_Latn lug_Latn lug_Latn